**Ministru kabineta noteikumu projekta „Grozījumi Ministru kabineta 2017.gada 3.maija noteikumos Nr. 247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2017.gada 3.maija noteikumos Nr. 247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” (turpmāk – noteikumu projekts) mērķis ir pārdalīt 2020. gadam piešķirto finansējumu starp nozarēm. Noteikumu projektā pārdalītais finansējums ir paredzēts gaļas liellopu audzēšanas nozarei un kazkopības nozarei.  Noteikumu projekta spēkā stāšanās laiks ir 2020.gada augusts. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 3.maija noteikumos Nr. 247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai” (turpmāk – noteikumi Nr. 247) noteikts finansējuma sadalījums pa lauksaimniecības dzīvnieku nozarēm, kā arī atbalsta piešķiršanas kritēriji un kārtība. Pēc Lauku atbalsta dienesta sniegtās informācijas, noteikumos Nr. 247 piensaimniecības nozarei, līdz 2020. gada 1. jūnijam izmaksājot piešķirto finansējumu, ir izveidojies finansējuma atlikums 620 871 *euro* apmērā, jo atbalsttiesīgo dzīvnieku skaits ir mazāks nekā plānotais. Tā kā nepieciešamā finansējuma apjoms 2020.gadam tika plānots 2019.gada otrajā pusē, aprēķinos tika izmantoti dati, kas pieejami uz 2019.gada 1. jūliju. Taču slaucamo govju skaits ir krities, un 2020. gada 1. martā bija par 5554 govīm mazāk nekā 2019.gada 1.jūlijā. Tāpat pēdējā laikā vērojama tendence slaucamās govis krustot ar gaļas šķirņu vaisliniekiem, iegūtos sieviešu kārtas pēcnācējus ganāmpulkā paturot kā slaucamās govis, taču šādas govis neatbilst noteikumu Nr. 247 prasībām (atbalstu nepiešķir gaļas šķirņu, gaļas šķirņu krustojuma, piena gaļas šķirņu krustojumu un nezināmas izcelsmes dzīvniekiem) un par tām atbalsts netiek piešķirts.  Savukārt, izmaksājot atbalstu gaļas liellopu audzēšanas nozarē, Lauku atbalsta dienests noteiktajai atbalsta likmei ir piemērojis proporcionālo samazinājuma koeficientu 0,85503, jo ir palielinājies gaļas liellopu skaits  Pēc Kazkopības biedrības datiem, šogad, salīdzinot ar 2019. gadu, par 6,3 % ir palielinājies atbalsttiesīgo dzīvnieku skaits un kazkopības nozarei esošais finansējuma ir nepietiekams. Tāpēc abām minētajām nozarēm nepieciešams finansējuma palielinājums.  Noteikumu projektā precizētas atbalsta summas. Noteikumu projekta 1. punktā atbalsta summa ir samazināta par 620 871 *euro*.  Noteikumu projekta 2. punktā atbalsta summa ir palielināta par 614 871 *euro*, bet 3. punktā – par 6000 *euro*, Minētie grozījumi ļaus plānveidīgi izmantot valsts atbalstam piešķirtos finanšu līdzekļus 2020. gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu – gaļas liellopu un kazu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība. |
| 2. | Sabiedrības līdzdalība projekta izstrādē | Informācija par noteikumu projektu no 2020. gada 17. jūnija līdz 2. jūlijam tika ievietota Zemkopības ministrijas tīmekļvietnes sadaļā „Sabiedrības līdzdalība”, kā arī Ministru kabineta tīmekļvietnes sadaļā „Sabiedrības līdzdalība”. |
| 3. | Sabiedrības līdzdalības rezultāti | Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministrs K. Gerhards

Ozoliņa 67027301

Ligija.Ozolina@zm.gov.lv